joelniklaus/EU_Wikipedias huggingface dataset:
Kopulačná reakcia

Kopulačná reakcia, alebo (azo)kopulácia je reakcia diazóniovej soli a elektrónovo bohatého nukleofilu, pri ktorej sa zachováva azoskupina. Ako nukleofil v tejto reakcii často vystupujú aromatické látky nesúce substituent s elektrón donorným efektom, najmä fenoly a anilíny. Táto reakcia bola veľmi významná v 19. storočí, keďže bola využívaná pri syntéze prakticky všetkých vtedy známych syntetických farbív. Dnes je okrem toho kopulácia využívaná pri syntéze niektorých liečiv.

Kopulácia s alifatickými zlúčeninami 
Diazóniové soli sú schopné reagovať s enolátmi odvodenými od niektorých alifatických zlúčenín, ktoré majú kyslé C-H protóny. Ako zdroj enolátov slúžia hlavne 1,3- oxoestery, 1,3- oxonitrily, deriváty kyseliny malónovej a alifatické nitrozlúčeniny. Reakcie sa obvykle robia vo vodných, alebo vodno-alkoholických roztokoch za prítomnosti slabej bázy, ktorá spôsobuje len rovnovážne generovanie príslušného enolátu. Ten je vychytávaný reakciou s diazóniovou soľou. Ak je to možné, takéto produkty ľahko podliehajú dekarboxylácii, alebo odštiepeniu acylu za vzniku fenylhydrazónov, táto reakcia sa volá Jappova-Klingemannova reakcia.

Kopulácia s aromatickými zlúčeninami 
Kopulácia diazóniových zlúčenín s aromatickými nukleofilmi je omnoho dôležitejšia než s alifatickými. Azozlúčeniny, ktoré takto vznikajú sú často vďaka rozsiahlej konjugácii farebné a slúžia ako syntetické farbivá. Keďže diazóniová skupina je pomerne slabý elektrofil, reakcii s ňou budú podliehať len systémy veľmi bohaté na elektróny. Elektrón donorné substituenty sú o- a p- orientujúce, ale pretože všetky diazóniové soli sú veľmi objemné, budú primárne atakovať stéricky nebránenú polohu p- a a len keď je táto poloha obsadená, dôjde k substitúcii v polohe o-. Pre zdarný priebeh kopulácie je nutné, aby celá reakcia prebiehala pri teplote menej než 5 °C, inak dochádza k rozkladu diazóniovej soli a vzniku nežiaducich produktov. Táto reakcia je silne závislá na pH. Ak je pH príliš vysoké (>14), dochádza k vzniku diazohydroxidu, ktorý je pri kopulácii nereaktívny. Navyše pH môže ovplyvňovať aj reaktivitu druhej komponenty – aromatického nukleofilu. Optimálne pH pre reakciu je závislé práve na jeho povahe – ak obsahuje kyslé vodíky (napríklad fenol), tak zvýšenie pH spôsobí jeho deprotonáciu a zvýšenie nukleofilicity a teda aj reaktivity. Naopak, ak je v molekule protonovateľná skupina (napríklad dimetylanilín), tak vyššie pH spôsobuje jej protonáciu a teda aj deaktiváciu. V praxi sa kopulácia robí pri pH 4 – 13.

Produktom kopulácie aromatických látok sú napríklad významné acidobázické indikátory metyloranž a metylčerveň. Kopulácie je niekedy využívaná aj na zavedenie amino skupiny. Ak totiž vzniknuté azozlúčeniny podrobíme hydrogenolýze, získame amíny.

Externé odkazy 

  Syntéza metylčervene.

Literatúra 
 Svoboda J.: Organická syntéza I, VŠCHT, Praha 2005.

Organické reakcie
Boulevard Saint-Germain

Boulevard Saint-Germain je významný bulvár v Paríži. Prechádza 5., 6. a 7. obvodom. Spolu s bulvármi Saint-Michel a Faubourg Saint-Germain tvorí hlavné ulice v Latinskej štvrti. Nesie meno biskupa Germana, lebo prechádza okolo kláštora Saint-Germain-des-Prés.

Poloha 
Ulica je dlhá . Vedie od Seiny pri Pont de Sully oproti Île Saint-Louis v 5. obvode, pokračuje rovnobežne s riekou pozdĺž úpätia pahorku Sainte-Geneviève v 6. obvode a vracia sa späť k Seine, kde končí na Quai d’Orsay  v 7. obvode oproti Pont de la Concorde. Ulica je orientovaná zhruba od východu na západ.

Dejiny 
Bulvár vznikol ako jeden z osobných projektov baróna Haussmanna počas prestavby Paríža za druhého cisárstva. Ulica však bola definitívne dokončená až za tretej republiky v roku 1877, kedy bola otvorená stredná časť medzi ulicami Rue Hautefeuille a Rue des Ciseaux. Prerazenie bulváru Saint-Germain malo za následok zbúranie veľkého počtu starých domov na predmestí Saint-Germain. Zahrnul do seba tiež niekoľko ulíc, ako napr. Rue des Noyers (medzi Place Maubert a Rue Saint-Jacques), Rue du Foin (medzi Rue Saint-Jacques a Boulevard Saint-Michel), západnú časť Rue de l'École-de-Médecine (medzi Place Henri-Mondor a Rue de Buci), časť ulice Rue Gozlin, Rue Taranne (medzi Rue de Rennes a Rue des Saints-Pères), východnú časť Rue Saint-Dominique (od Rue des Saints-Pères). Niektoré domy z týchto zmiznutých ulíc zostali stáť dodnes, lebo sa nachádzali v trase plánovaného bulváru.

Časť májových nepokojov v roku 1968 sa odohrávala i na tomto bulvári.

Iné projekty

Externé odkazy 
 Ulica na stránkach Paríža
  Popis bulváru

Zdroj 
 

Ulice v 5. obvode (Paríž)
Ulice v 6. obvode (Paríž)
Ulice v 7. obvode (Paríž)
Trpasličí pudel

Pudel trpasličí (Caniche) je vzrastom druhý najmenší druh Pudla, psieho plemena, pochádzajúceho z Francúzska. Jeho korene siahajú do 16. storočia a v systematike FCI sa radí do 9. skupiny (Spoločenské a sprievodné psy).

Charakteristika 
Ide o Pudla s nižším vzrastom, ktorý je vysoký 28 –  a s hmotnosťou do . Priemerná dĺžka života je 14 – 17 rokov. Pudel je veľmi učenlivý, inteligentný a ľahko vychovávateľný pes s hravou povahou. Je vhodný do bytu i domu, potrebuje však stály kontakt so svojím pánom. Je jedným z najobľúbenejších psích plemien vôbec a jeho komediálne schopnosti sa často využívali aj v cirkusových manéžach.

Typy 
Podľa FCI sú pudle rozdelené do štyroch skupín podľa veľkosti:
 pudel toy
 trpasličí pudel
 stredný pudel
 pudel veľký

Vzhľad 
Všetky tieto psy majú zachované rovnaké charakteristické znaky a menší jedinci celkovým vzhľadom pripomínajú zmenšeninu väčších. Majú elegantný vzhľad s ušľachtilou hlavou s výrazným ňufákom. Oči so živým výrazom majú mandľovitý tvar a čiernu alebo tmavohnedú farbu. Dlhé uši mu visia po bokoch hlavy, pokryté dlhou, zvlnenou srsťou. Telo má harmonickú stavbu, je dlhšie než vyššie, s hlbokým hrudníkom, krátkym, rovným chrbtom a svalnatými bedrami. Chvost je nasadený vysoko, je nesený šikmo hore a býva kupírovaný.

Srsť je bohatá, zväčša jemne kučeravá a jej sfarbenie býva najčastejšie biele, strieborné, apricot, hnedé alebo čierne. Malo by však byť jednofarebné.

Povaha 
Pudel je veľmi temperamentný a prispôsobivý pes a svojmu pánovi dokáže byť neobyčajne verný. K cudzím ľuďom býva obvykle zdržanlivý, súžitie s inými zvieratami, napr. s mačkou, býva bez problémov. K deťom má pudel veľmi pekný vzťah a pre jeho hravosť je im veľmi dobrým kamarátom a spoločníkom. Je však vhodný skôr do rodiny s väčšími deťmi, z veľmi malých detí nebýva príliš nadšený a neznáša ich krik a hrubosť.

Iné projekty

Pozri aj 
 Medzinárodná kynologická federácia

Plemená psov z Francúzska
John C. McGinley

John C. McGinley (* 3. august 1959, New York, New York, USA) je americký herec, známy hlave kvôli úlohám ako Perry Cox v seriáli Scrubs, Bob Slydell vo filme Maléry pána Šikulku, Seržant Red O’Neill vo filme Čata a Marv vo filme Wall Street. Takisto píše scenáre a produkuje televízne seriály a filmy. Okrem herectva je McGinley autorom a členom National Down Syndrome Society.

Životopis 
McGinley, ktorý je jedným z piatich detí, sa narodil v štvrti Greenwich Village v New York, matke Patricii, ktorá bola učiteľka a otcovi Geraldovi McGinleymu, ktorý bol maklér. Jeho starý otec z otcovej strany pochádzal z Donegalu v Írsku. McGinley vyrastal v obvode Millburn v New Jersey, kde navštevoval Millburn High School, kde hral ako wide receiver v školskom futbalovom tíme. Potom študoval herectvo na Syracuse University a neskôr na Tisch School of the Arts patriacej pod New York University vyštudoval v roku 1984 odbor Graduate Acting Program.

Filmografia

Ceny a nominácie

Referencie

Externé odkazy 

John C. McGinley v Internet Broadway Database
John C. McGinley na AllRovi

Zdroj 

Filmoví herci USA
Filmoví producenti USA
Scenáristi USA
Divadelní herci USA
Televízni herci USA
Absolventi Syracuse University
Osobnosti z New Yorku
Karol Holuby

Karol Ján Holuby (* 14. február 1826, Háj – † 26. október 1848, Šulekovo) bol účastník slovenského povstania 1848. Jeho mladší brat bol slovenský botanik, etnograf a kultúrny pracovník Jozef Ľudovít Holuby.

Rodina 
 Otec: Juraj Holuby - evanjelický farár v Lubine
 Matka: Eva Františka Boboková

Životopis 
Od roku 1840 študoval na evanjelickom gymnáziu v Modre, kde sa zoznámil s Vilkom Šulekom. K slovenským dobrovoľníkom sa pridal, keď prišli na Myjavu. Slovenská národná rada ho ustanovila ako komisára a 25. septembra 1848 ho ako splnomocnenca vyslala do obcí Kostolné, Vaďovce, Hrušové, Horné a Dolné Bzince a Lubina. Jeho úlohou bolo získať ozbrojenú podporu na boj, sprostredkovať rozkazy Slovenskej národnej rady a zásobovať povstalcov na Brezovej. 27. septembra 1848 odišli hurbanisti z Brezovej pod Bradlom smerom na Starú Turú, kde boli najviac ohrozovaní maďarským gardistami. Maďari Starú Turú zapálili, keď zbadali blížiace sa vojsko. V Lubine viedol Holuby proti maďarským vojakom ozbrojený odpor obyvateľov. Garda, prichádzajúca zo Starej Turej, narazila v Lubinej na väčší odpor. Preto začali strielať do obyvateľov, niektorých chytili a podpálili pár budov. Obec poslala vyslancov vedených Karolom Holubym a notárom Erdelským. Tí išli naproti maďarskému vojsku až k Horným Bzinciam. Tam ich Maďari zajali a odviedli. Garda vyhnala obyvateľov Lubiny násilím preč a podpálila dedinu. Holubyho väznili spolu so 40 osobami v Hlohovci. Štatariálny súd odsúdil Karola Jána Holubyho ako veliteľa slovenského povstania a buriča na trest smrti obesením. On nič nezaprel a zobral vinu za viacerých ľudí na seba. Bol popravený 26. októbra 1848 na rovnakom mieste ako 6 dní predtým Vilko Šulek. Deň pred obesením napísal báseň o divadle celej popravy. Po tom ako sa dozvedel o hrdinskej smrti Vilka Šuleka povedal: „Čo plačete ľudia, toto je moja svatba. Ja s radosťou kráčam do náručia svojej nevesty.“ Pochovali ho 3 dni po poprave spolu so Šulekom.

Pohreb 
4. februára 1849 ich exhumvaných pochovali slovenskí dobrovoľníci so zaslúženými poctami. Na ich pohrebe rečnil Ján Francisci-Rimavský a Janko Kráľ predniesol, im venovanú, svoju báseň Dumu dvoch bratov. Dnes stojí na mieste Holubyho popravenia pamätník od architekta Dušana Jurkoviča z roku 1928.

Dopad Holubyho a Šuleka 
Obeť dvoch mladíkov za slobodu slovenského národa inšpirovala slovenských tvorcov hneď po ich smrti. Označili ich za martýrov a ich obete za ideálne príklady hodné nasledovania. V roku 1849 im Janko Kráľ venoval báseň s názvom Duma dvoch bratov, o roku neskôr vyšla smutnohra Jozefa Podhradského Holuby a Šulek. Voľnejšie sa objavujú aj v Hurbanovej novele Slovenskí žiaci z roku 1853. Odlišný, polemický pohľad priniesla Záborského hra Holub, ktorá vyšla až v roku 1962.

Referencie

Zdroje 
Záznam o narodení a krste v matrike evanjelického zboru v Háji; záznam číslo 8; pokrstený ako Carolus Georgius Holuby
Záznam o úmrtí v matrike evanjelického zboru v Horných Zeleniciach; záznam číslo 45

Narodenia v 1826
Úmrtia v 1848
Slovenské vojenské osobnosti
Osobnosti s ulicami
Osobnosti z Hája (okres Turčianske Teplice)
Herakles

Herakles alebo Hérakles alebo Héraklés môže byť:
mytologická postava, pozri Herakles (mytológia)
Euripidova tragédia, pozri Herakles (Euripides)
názov početných sôch a iných umeleckých diel

bolla  to  žena  (maria)
Charlie Clouser

Charles Alexander "Charlie" Clouser je americký hudobník, ktorý pôsobil v kapele Nine Inch Nails a venuje sa produkovaním soundtrackov a remixovaním skladieb.

Kariéra
Ako dieťa začal hrať bicie, ku ktorým na strednej škole pridal syntetizátory. Študoval architektúru na Hampshire College v Amherst. V roku dostal svoj prvý počítač 1981 a začal sa vážne zaujímať o elektronickú hudbu, ktorú neskôr študoval na Institute of Audio Research v New Yorku. Ako programátor pracoval pre austrálskeho filmové skladateľa Cameron Allan. Pripravoval drobné príspevky pre Allanovu hudbu k televíznemu seriálu Equalizer. Kvôli tejto práci tiež odišiel do Los Angeles, kde sa stal členom alternatívnej kapely Burning Retna. Medzi členov kapely patrili aj bývalý gitarista L.A. Guns Mick Cripps a Sean Beavan, neoficiálnym členom Nine Inch Nails z obdobia Pretty Hate Machine. V roku 1994 mu Trent Reznor ponúkol miesto v kapele a ako programátor sa zúčastnil nahrávania albumu The Downward Spiral, ktoré už prebiehalo v sídle Nothing records v New Orleans. O niečo neskôr bol pri výrobe albumu Antichrist Superstar kapely Marilyn Manson. S kapelou Nine Inch Nails odohral Self-Destruct Tour (1994 – 1995), zaznamenané v dokumente Closure, nahrával ďalší albumu Fragile (1999). Taktiež hral na turné k tomuto albumu, Fragility Tour (1999 – 2000), z ktorého je koncertné DVD/CD And All That Could Have Been.

Remixy
Spoli z Reznorom pracoval na soundtracku k filmu Taky normálny zabijaci, kde remixovali napríklad "Something I Can Never Have" z NIN albumu Pretty Hate Machine. Remixy "Dragula" od Rob Zombie možno nájsť na soundtracku Matrix, a "Reload" sa objavil na soundtracku Matrix Reloaded.

Iné projekty
Dve piesne naprogramované v Clouserom boli v roku 1997 nominované na Grammy : White Zombie, "I'm Your Boogie Man" a skladbu "Hands of Death (Burn baby Burn)" – Rob Zombie a Alice Cooper. Alec Empire ho prizval na turné "Intelligence And Sacrifice", kde mal na starosti syntetizátor. V roku 2004 Clouser produkoval album Size Matters od skupiny Helmet. Page Hamilton, spevák kapely spolu s Clouserom pracovali na jeho sólovom albume, ktorý nedokončili. Z tejto spolupráce vznikla skladba "Throwing Punches", ktorá sa nachádza na soundtracku k filmu Underworld (2003).

Filmové a televízne projekty
Clouser pracuje aj ako filmový a televízny skladateľ, pracoval na hudbe k sérii Saw. Rovnako aj pre filmy Resident Evil:. Zánik (2007),  Zlovestné ticho (2007), Rozsudok smrti (2007), Temná voda (2005) a Stepfather (2009). Pre televíziu pracoval na seriáloch ako Las Vegas: Kasíno (NBC), Na plný plyn (Fox) a Numb3rs (CBS). Okrem toho zložil ústrednú skladbu k seriálu American Horror Story. Pre dokument Moog o hudobnom priekopníkovi Robertovi Moogovi, v ktorom sa aj objavil, zložil pieseň „I Am Spaceman“.

Externé odkazy
    Burning Retna na MySpace
    Charlie Clouser na IMDb.com

Narodenia v 1963
Hudobníci USA
Lokal TV

Lokal TV je prvý slovenský animovaný sitkom pre dospelých, ktorý sa začal vysielať od 1. decembra 2011 na TV JOJ. Námetom bola internetová postavička Pišta Lakatoš, ktorého dabuje Marián Čekovský. Po konflikte JOJ s tvorcami bolo vysielanie v televízii dňa 21. novembra 2012 zrušené, ale projekt pokračuje ďalej na internete so sloganom "Bez cenzúry, bez reklám, bez JOJky".

Postavy
 Pišta Lakatoš (hlas Marián Čekovský) – Hosťujúca hviezda seriálu, ktorá má v každej epizóde samostatné vstupy. Je to rómsky vajda, ktorý pracuje v škole ako vrátnik, údržbár, školník a niekedy zastupuje aj za chýbajúcich učiteľov. Okrem toho má veľa vedľajších džobov (od vlastnej kapely, ktorá hrá na plese v opere, až po moderovanie nočnej rozhlasovej talkšou). Väčšinou však nerobí nič, ale má neuveriteľnú predstavivosť a dokáže sa vždy vynájsť. V seriáli sa stretneme aj s členmi jeho rodiny, ktorí sú skoro všade. Vždy vie všetko zohnať a nič pre neho nie je problém.
 Oto (hlas Richard Stanke) – Tučný chlapec zo silno veriacej rodiny, ktorý je fanatikom do techniky a veľkým fanúšikom metalu. Je introvert a v triede ho všetci šikanujú. V tíme na základe svojho technického potenciálu pôsobí ako kameraman, strihač, zvukár a jediný technik.
 René (hlas Viktor Horján) – Upravený metrosexuál z bohatej rodiny. Zaujíma sa hlavne o moderné trendy v hudbe, móde, kozmetike, bulvári. Je extrovert a rád sa predvádza. V tíme pracuje ako moderátor. Zaujíma sa o zdravú výživu, je fanúšikom Greenpeace a bojuje za práva zvierat. Na prvý pohľad pôsobí ako suverén, no v nebezpečných situáciách sa zrúti a robí paniku.
 Sisa (hlas Petra Polnišová) – Je z chudobnej rodiny, ale jej rodičov nikto nikdy nevidel, je to záhada, nehovorí o nich. Je fanúšikom hip-hopovej muziky, v tomto štýle sa aj oblieka. Preto často zaniká jej krása, ktorú vie v správnych momentoch nečakane využiť. V tíme pracuje ako investigatívna novinárka. Je z nich najodvážnejšia a najmúdrejšia. Väčšinou je ona tá, ktorá príde s riešením problému. Je jednoznačným lídrom skupiny, ale nechce byť pred kamerou.

Série

Časti 
Prvú sériu Lokal TV ohlásila JOJ 14. novembra 2011. Po úspešnom odvysielaní štyroch častí objednala JOJ ďalšie časti, ktorých malo byť 11, ale nakoniec boli iba 4 (kvôli náročnosti výroby). Týmto 4 častiam Lokal TV tvorilo nábehovú krivku Česko Slovensko má talent a boli odvysielané počas víkendu, t. j. 17. a 18. novembra 2012. Ďalšie časti sa už v televízii nevysielali, ale sú dostupné na internete.

Zaujímavosti
 1. januára 2012 JOJ odvysielala špeciálny "Novoročný príhovor Pištu Lakatoša", ktorý dosiahol väčšiu sledovanosť ako novoročný príhovor prezidenta Ivana Gašparoviča. Kým prejav hlavy štátu sledovalo 419 000 divákov, Pišta Lakatoš prilákal 673 000 divákov.

Referencie

Externé odkazy 
 Oficiálna stránka seriálu

Slovenské televízne seriály
Slovenské kreslené seriály
Televízne seriály z roku 2011
Hviezdoslavova ulica (Prievidza)

Hviezdoslavova je ulica v Prievidzi. 

Patrí medzi dôležité prievidzské ulice a je súčasťou spojnice mesta s blízkymi Bojnicami, ako aj s mestskou časťou Kopanice. Ulica spája Mariánsku a ulicu Andreja Hlinku. Začína na nadjazde ponad cestu I/64 a končí na križovatke s Kláštornou ulicou.

Pozri aj 
 Zoznam ulíc a námestí v Prievidzi

Zdroj 
 Ulica na mape mesta

Ulice v Prievidzi
Pomenovania podľa Pavla Országha Hviezdoslava
Spomaľovací prah

Spomaľovací prah (iné názvy: retardér, ležiaci policajt) je umelo zvýšené miesto na pozemnej komunikácii, ktorého cieľom je donútiť vodiča vozidla k pomalej jazde. Obvykle mu predchádza značka č. A 6 a/alebo č. IP 8.

Inými prostriedkami pre rovnaký účel sú napríklad zúženie vozovky, náhla zmena smerových podmienok (šikana), zmena farby alebo zmena povrchu vozovky či optická psychologická brzda. Tieto prvky môžu byť rôzne kombinované. Podobný efekt aj vzhľad ako spomaľovací prah môže mať káblový most, ktorého účelom však nie je spomalenie premávky, ale umožnenie prejazdu cez káble vedené po povrchu vozovky.

Prevedenie 
Priečny spomaľovací prah je tvorený buď odnímateľnými prefabrikovanými segmentami, alebo stavebným zvýšeným profilu samotnej vozovky. Odnímateľné spomaľovacie prahy majú väčšinou strmšie nájazdy a vynucujú si tak až takmer zastavenie vozidla, kým v prípade stavebného zvýšenia vozovky býva nájazd tvorený pozvoľnou šikmou plochou. Špeciálnymi prípadmi priečneho spomaľovacieho prahu sú zvýšený priechod pre chodcov (spolu s farebným zvýraznením táto úprava zvýrazňuje prechod pre vodičov, zároveň je touto úpravou riešený bezbariérový prístup na prechod) a električková zastávka viedenského typu. Priečne spomaľovacie prahy bývajú zvýraznené vodorovným aj zvislým dopravným značením, a tiež reflexným farebným vyhotovením samotného prahu (väčšinou žlté a čierne pruhy) či odrazkami.

Použitie a kontroverzie 
Priečne spomaľovacie prahy sa používajú najmä na komunikáciách v obytných štvrtiach, najmä v blízkosti škôl či prechodov pre chodcov.

Ich prínos je kontroverzný, pretože takto vynútené spomalenie dopravy považujú niektorí vodiči za neprimerané. Výrazne zvyšujú opotrebenie vozidiel (nápravy a tlmiče pruženia). Obyvateľom môže vadiť zvýšenie hlučnosti a prašnosti prejazdu vozidiel, predĺženie doby ich prejazdu a zvýšenie množstva splodín spaľovania vplyvom spomalenia a opätovného rozjazdu každého vozidla. Pokiaľ sú spomaľovacie pruhy umiestnené na novo rekonštruovanej komunikácii, býva upozorňované na paradox, že výsledný efekt je podobný stavu pred opravou, kedy vodičov nutil k pomalej jazde zlý stav komunikácie. Problémový je aj odhrn snehu, pri ktorom môže dochádzať k poškodzovaniu prahov a aj odhrnovej techniky.

Britská automobilová asociácia údajne urobila výskum porovnania spotreby paliva pri stálej rýchlosti /h oproti jazde cez spomaľovacie prahy a zistila nárast spotreby z 4,9 na 9,1 litrov/. Pri znížení rýchlosti z 48 na /h vzrástla spotreba len o 10 %. Podobný výskum údajne urobilo britské Laboratórium dopravného výskumu, podľa ktorého na cestách so spomaľovacími prahmi sú zvýšené emisie oxidu uhoľnatého až o 82 % a oxidu dusného až o 37 %.

Referencie

Iné projekty

Externé odkazy 
spomalovacie-prahy.sk

Zdroje 
 
 

Bezpečnosť cestnej premávky
Dopravné zariadenia
Objekty na cestách
Jet Li

Li Lien-ťie (; *26. apríl 1963, Peking, Čína), najviac známy ako Jet Li je filmový herec, filmový producent, čínsky majster bojových umení, šampión vo wu-šu, ktorý sa narodil v Pekingu a v roku 2009 prijal singapurské štátne občianstvo.

Po troch rokoch intenzívneho cvičenia s Wu Binom, vyhral svoj prvý národný šampionát za Beijing Wushu Team. Po ukončení trénovania wushu v 17 rokoch, dostal úlohu vo filme Chrám Shaolinu (1982). Stal sa hviezdou v mnohých kriticky hodnotených epických filmoch, ako séria Vtedy v Číne, v ktorej bol v úlohe ľudového hrdinu Wong Fei-hunga.

Liho prvá rola v hollywoodskom filme bola negatívna postava vo filme Smrtonosná zbraň 4 (1998), ale jeho prvá hlavná rola bola v hollywoodskom filme Romeo musí zomrieť (2000). Stal sa tiež hviezdou mnohých hollywoodskych akčných filmov ako Bozk draka, Utrhnutý z reťaze. V nedávnej minulosti spoluúčinkoval vo filme Zakázané kráľovstvo (2008) s Jackie Chanom, Expendables: Nezničiteľní (2010) so Sylvestrom Stallonem a ako negatívna postava vo filme Múmia: Hrob dračieho cisára (2008) s Brendanom Fraserom v hlavnej úlohe. Takisto bol obsadený v hongkonskom filme Nebeský oceán (2010).

Filmografia

Referencie

Literatúra
 Ducker, Chris, and Stuart Cutler.  The HKS Guide to Jet Li. London: Hong Kong Superstars, 2000.
 Marx, Christy.  Jet Li. Martial Arts Masters. Rosen Publishing Group, 2002. ISBN 0823935191.
 Parish, James Robert. Jet Li: A Biography. New York: Thunder's Mouth Press, 2002. ISBN 1560253762.
 Farquhar, M.(2010) ‘Jet Li: "Wushu Master" in Sport and Film’ in Jeffreys, Elaine. & Edwards, Louise (eds.), Celebrity in China, Hong Kong University Press, Hong Kong pp. 103 – 124. ISBN 9622090885

Iné projekty

Externé odkazy
 Oficiálna stránka
 
 

Čínski filmoví herci
Čínski filmoví producenti
Čínski filmoví režiséri
Singapurskí filmoví herci
Singapurskí filmoví producenti
Singapurskí filmoví režiséri
Singapurské osobnosti čínskeho pôvodu
Osobnosti z Pekingu
Artemis

Artemis alebo Artemida môže byť:

Artemis (bohyňa)
názov viacerých umeleckých diel
vesmírny program Program Artemis

Artemis môže byť aj:
planétka, pozri 105 Artemis
kráter na Mesiaci, pozri Artemis (kráter)
európsko-japonský komunikačný satelit, pozri Artemis (satelit)
forenzný softvér, pozri Artemis (polícia)

Artemida môže byť aj:
sídlo v Atike, pozri Artemida (Atika)
časť mesta Volos v Tesálii
časť mesta Zacharo na Peloponéze
Zora

Zora môže byť:
osvetlenie horizontu pred východom slnka alebo po jeho západe, synonymum: zore, pozri zore (východ slnka)
prísľub, začiatok, predzvesť niečoho lepšieho, radostného
meno, pozri Zora (prvé meno)
almanach:
slovenský literárny almanach, pozri Zora (slovenský almanach)
almanach moravských realistických spisovateľov, pozri Zora (moravský almanach)
v mytológii:
bohyňa Éós
bohyňa Aurora
slovanská bohyňa krásy, úsvitu, ranných a večerných zôr, pozri Zora (slovanská bohyňa)
závod v Olomouci, pozri Zora (Olomouc)
rod pavúkov, pozri Zora (rod)
priezvisko:
Josef Zora (1894 – 1971, vl. m. Josef Tanciburek)
Filémón a Baukis

Filémón (alebo Filemon alebo Filemón) a Baukis (alebo Baukida alebo Baucis) (starogr. Φιλήμων – Filémón, Βαυκίς – Baukis, latinsky Philemon et Baucis) je v gréckej mytológii starý manželský pár z Frýgie, ktorý aj napriek svojej chudobe pohostil bohov a bohovia sa im za to odmenili.

Ich príbeh je skôr rozprávkou než mýtom. Je z obdobia, kedy olympskí bohovia občas putovali po krajine, aby zistili, ako žijú a ako sa správajú smrteľní ľudia.

Raz sa stalo, že sa na takú prechádzku v ľudskej podobe vydal najvyšší boh Zeus a sprevádzal ho posol bohov Hermes. Bol už podvečer, keď sa zastavili v dedine kdesi vo Frýgii. Pútnici hľadali nocľah a nejaké občerstvenie, aby nabrali nové sily. Márne však chodili od domu k domu, obyvatelia výstavných veľkých domov im ani neotvorili dvere a boli hluchí k ich prosbám. Až došli k malému domčeku, kde našli otvorené dvere i srdce.

V tom domčeku bývali starí manželia, ktorí neznámych prichádzajúcich srdečne privítali a ponúkli im zo svojich skromných zásob čo mohli, pripravili im skromné lôžka, naliali aj pohár vína. Starčekovia Filémón a jeho žena Baukis sa divili, keď spozorovali, že vína zo džbánku neubúda, že sa stále samo dopĺňa. Až potom pochopili, akú vzácnu návštevu majú pod svojou strechou. Baukis vybehla na dvor, aby im zabila a upiekla ich jedinú hus, ktorá strážila ich dom. To ale Zeus nedopustil, za všetku láskavú pohostinnosť im poďakoval a vyzval ich, aby sa rýchlo pripravili na cestu a išli s nimi na neďaleký vysoký kopec. Keď dorazili k jeho vrcholu, obzreli sa a videli, že pyšná dedina zmizla pod prívalom vody. Jedine ich chalúpka ostala nepoškodená na úbočí. A ako sa na chalúpku pozerali, tá sa im pred očami zmenila na nádherný chrám so zlatou strechou.

Zeus starčekov pochválil za ich dobrotu a láskavosť a ponúkol im splnenie akéhokoľvek priania. Filémón a Baukis sa chvíľu radili, potom pokľakli a požiadali, aby mohli byť strážcami a sluhami nového chrámu. A poprosili ich tiež o to, že keď nadíde ich čas, aby im bolo dovolené odísť spoločne z tohto sveta, aby nemuseli jeden druhého oplakávať. Bohovia im to sľúbili.

Starčekovia žili ešte šťastne dlhé roky a keď prišiel ten čas, spomínali na dlhý spoločný život a tu spozorovali, že obrastajú lístím a o chvíľu sa premenili na stromy. Starček Filémón sa premenil na dub a jeho žena Baukis na lipu. Pri sebe stáli potom ešte dlhé roky a keď zavial vánok, nežne sa dotýkali halúzkami.

Ich príbeh spracoval v ôsmej knihe Publius Ovidius Naso vo svojich Premenách. V rímskych bájach sa rozpráva o Jupiterovi a Merkúrovi, rímskej obdobe mien gréckych bohov.

Odraz v umení 

Okrem Ovidia tento príbeh spracovali aj ďalší umelci, napríklad:
 Peter Paul Rubens na obraze Krajina s Diom, Merkúrom, Filóménom a Baukidou (je z roku 1618, je ho možné vidieť vo Viedni v umeleckohistorickom múzeu)
 Obraz neznámeho flámskeho majstra zo 17. storočia Jupiter a Merkúr na návšteve u Filémóna a Baukidy

Zdroje

Iné projekty 

Postavy gréckej mytológie
Timimus

Timimus bol rod malého teropóda, žijúceho v období spodnej kriedy na území dnešnej Austrálie. Patrí teda medzi tzv. polárne dinosaury, obývajúce územia vo vnútri niekdajšieho južného polárneho kruhu. Jediný druh je Timimus hermani.

Dejiny 
Typový druh T. hermani bol formálne opísaný paleontológom Dr. Thomasom Richom a jeho manželkou Patriciou Vickers-Richovou v roku 1993 na základe dvoch stehenných kostí dvoch rôznych jedincov (dospelý jedinec a mláďa, dĺžka 43,2 a ). Ležali len necelý meter od seba a na mieste boli objavené aj stavce, patriace pravdepodobne rovnakému druhu. Tento menší dravý dinosaurus by mohol patriť medzi rýchlonohé ornitomimosaury, nie je to však isté. Je nepravdepodobné, že by bolo niekedy v budúcnosti objavené podstatne viac materiálu z tohto dinosaura. Dôvodom je veľmi neúplný sled hornín a lokalít v danej oblasti.

Rodové meno Timimus („Timov napodobňovateľ“) zvolili austrálski paleontológovia a zároveň manželia Richiovci na počesť svojho syna Tima a tiež podľa austrálskeho prírodovedca Tima Flanneryho. Druhové meno bolo zvolené na počesť Johna Hermana.

Paleobiológia 
Timimus bol zrejme dlhodobému chladu prispôsobeným druhom teropóda, pravdepodobne bol tiež operený. Mohol dosahovať dĺžky okolo 2,5 metra a bol zrejme ľahko stavaný. Zrejme išlo o dravca alebo snáď aj všežravca. Podľa histologických výskumov Dr. Anusuye Chinsamyovej z roku 1998 sa zdá byť možné, že tieto dinosaury v období polárnej zimy pravidelne hibernovali.

Referencie

Externé odkazy 
 

Coelurosauria
Kriedové dinosaury
Dinosaury z Austrálie
DVB-T na Slovensku

DVB-T na Slovensku zabezpečuje digitálne vysielanie televíznych programov.

Pilotné vysielanie DVB-T na území Slovenska začalo v roku 2004. Ku koncu roka 2008 bolo (stále iba v rámci pilotného vysielania) z vysielačov s nízkym výkonom pokryté územie v oblasti Bratislavy, Košíc, Banskej Bystrice a Zvolena, Prešova a Malaciek. Dňa 22. decembra 2009 bol takmer na celom Slovensku spustený 1. prechodový multiplex (prechodový). Podľa plánov Európskej únie sa má vo všetkých členských štátoch vypnúť analógové televízne vysielanie v priebehu rokov 20102012.

Celoplošné multiplexy
V súčasnosti celoplošne vysielajú 4 multiplexy. V súčasnosti je ich obsah nasledujúci:
 1. multiplex: Dvojka HD, Trojka HD, ČT1, ČT2, JOJ Cinema, Sport 1, Sport 2, TV LUX, TV8
 2. multiplex: TV JOJ, Plus, TV WAU, TA3
 3. multiplex: Jednotka, Jednotka HD, Dvojka, Trojka
 4. multiplex: TV Markíza HD, TV Doma, TV Dajto, TV JOJ HD, Jojko, Prima Plus, Eurosport, Eurosport 2, Discovery, Viasat Explore, Viasat History, Viasat Nature, Film+, VH1, Minimax, EroXXX

Lokálne multiplexy
Okrem celoplošných multiplexov začali vysielať aj niektoré lokálne multiplexy, napr. v Žiline, Leviciach, Jaslovských Bohuniciach, Bratislave a inde. V nich sú obsiahnuté prevažne lokálne televízie.

Po skúšobnom vysielaní v štandarde DVB-T2 boli v druhom polroku 2019 postupne preladené viaceré vysielače.

Referencie

Pozri aj
 Televízne digitálne pozemské vysielanie

Externé odkazy
 Towercom – prevádzkovateľ DVB-T na Slovensku
 Pokrytie digitálnym terestriálnym vysielaním - multiplexy

Telekomunikácie
Peredur ap Gwynedd

Peredur ap Gwynedd (* 17. apríl 1975, Pontypool, Wales) je waleský gitarista. Narodil sa a vyrastal v Južnom Walese a v súčasnosti žije v Londýne. Jeho brat Rheinallt ap Gwynedd bol basgitaristom v skupine Apollo 440, a jeho sestra Llinor ap Gwynedd je herečka.

Peredur bol porotcom waleskej talentovej show Waw Ffactor, a bol gitaristom pre hudobníkov ako Natalie Imbruglia, Norman Cook, Sophie Ellis Bextor a Mylène Farmer. V roku 2006 sa stal členom austrálskej drum and bassovej skupiny Pendulum, s ktorou predtým pracoval na ich skladbe „Girl in the Fire“. So skupinou Pendulum sa podieľal na skladbách albumov In Silico a Immersion.

Počas vystupovania so skupinou Pendulum, používa ap Gwynedd hlavne gitaru HP Signature Series značky Peavey. V rozhovore povedal, že používa Native Instruments Guitar Rig, efektový softvérový procesor, pomáhajúci emulácii syntézy zvukov počas živých vystúpení.

Referencie

Zdroj

Narodenia v 1975
Žijúci ľudia
Waleskí gitaristi
Členovia skupiny Pendulum
Bryan Danielson

Bryan Danielson (* 22. máj 1981, Aberdeen, Washington, USA), známy pod menom Daniel Bryan je americký profesionálny wrestler, ktorý pôsobí v asociácii WWE v rosteri SmackDown. V minulosti pôsobil na nezávislej scéne v spoločnosti Ring of Honor.

Iné projekty

Externé odkazy 
WWE profile
Daniel-Bryan.net fansite

Narodenia v 1981
Žijúci ľudia
Wrestleri
Kornél Ábrányi

Kornél Ábrányi (maď.-lat. prídomok Ábrányi de Lászlófalva et Mikeföld; * 15. október 1822, Szentgyörgyábrány, Rakúske cisárstvo – † 20. december 1903, Budapešť) bol maďarský skladateľ, klavirista a publicista. Bol žiakom Fryderyka Chopina. V roku 1860 bol jeden zo spoluzakladateľov prvého maďarského časopisu o hudbe Zenészeti Lapok. Teoreticky sa venoval hudbe, písal učebnice, prekladal libretá. Pochádzal pôvodom z turčianskeho rodu Eördögh (Čert) z Laclavy. Táto rodina si v roku 1844 zmenila priezvisko z Eördögh na Ábrányi čo bolo aj potvrdené cisárom Ferdinandom V. dňa 3. februára 1844.

Zdroj 
 

Maďarskí hudobní skladatelia
Maďarskí dirigenti
Maďarskí publicisti
Príslušníci zemianskeho stavu
Uhorskí šľachtici
Anaxagoras

Anaxagoras alebo Anaxagorás môže byť:
filozof, pozri Anaxagoras z Klazomen
sochár:
Anaxagorás z Aiginy
Anaxagorás (autor 10 sôch Dia)
archont, pozri Anaxagoras z Atén
bojovník proti tyranii, pozri Anaxagoras z Efezu
meno rétora Isokratovho smeru
meno grammatika

Anaxagoras môže byť aj:
v gréckej mytológii kráľ Argu, pozri Anaxagoras (Argos) 
planétka, pozri 4180 Anaxagoras
kráter na Mesiaci, pozri Anaxagoras (kráter)
Wade Barrett

Stuart Alexander "Stu" Bennett (* 10. august 1980, Penwortham, Anglicko), známy pod wrestlingovým menom Wade Barrett je anglický profesionálny wrestler, ktorý pôsobí v asociácii WWE. 

Stal sa víťazom prvej sezóny šou NXT v roku 2010 a v júni toho istého roku debutoval v pondelkovej šou Raw. Bennett sa stal známym najmä ako vodca skupiny Nexus, ktorej členov tvorili záporné postavy z prvej sezóny NXT. Neskôr s bývalými členmi Nexu sformoval skupinu The Corre a ako jej člen v marci 2011 vyhral svoj prvý Intercontinental titul.

Osobný život 
Bennet sa narodil v Penworthame v grófstve Lancashire v Anglicku. Do svojich šiestich rokov žil v Prestone, kým sa aj s rodinou presťahoval do Walesu. Ku kariére profesionálneho wrestlera Bennetta inšpiroval jeho idol Davey Boy Smith. Bennet získal diplom z morskej biológie na University of Liverpool.

Pästiarstvo 
Počas svojho života v Liverpoole sa Bennett stal pästiarskym šampiónom a súťažil po celej Európe. Po jednom zo svojich nelegálnych zápasov v Budapešti, ktorý bol v pästiarskom svete známy ako "The Batte of Buda", zdolal jedného zo súperov a získal veľkú finančnú odmenu. Po zápase, hľadajúc taxík na letisko, ho napadol a bodol vyše 20 centimetrovou čepeľou neznámy páchateľ, zrejme kvôli finančnej hotovosti, ktorú mal Bennett pri sebe. Keďže však išlo o nelegálny zápas, Bennet odmietal spoluprácu s úradmi a aj napriek významnej strate krvi a viac ako 30 centimetrovej jazve vyviazol. Neskôr sa mu podarilo očariť člena siene slávy WWE Dustyho Rhodesa, ktorý ho priviedol do WWE.

Iné projekty

Externé odkazy 
WWE profil
Gerweck profil

Narodenia v 1980
Žijúci ľudia
Wrestleri
Oko dravca

Oko dravca (ang. Eagle Eye) je americký akčný triler z roku 2008, ktorý režíroval D. J. Caruso. V hlavnej úlohe sa predstavili Shia LaBeouf a Michelle Monaghan.  Film bol vydaný pre klasické 35 mm a IMAX kiná.

Dej

Jerry Shaw (Shia LaBeouf) pracuje v miestnej kopírovacej službe a privyrába si tým, že s kamarátmi hrá poker o skutočné peniaze. Už dlhší čas nemá žiadny kontakt s rodinou, podľa ktorej bol vždy horší, než jeho dvojča, brat – Ethan (Shia LaBeouf). Nečakane sa Jerry dozvie o smrti svojho brata, ktorého dlhý čas nevidel. Potom pri výbere peňazí z bankomatu zistí, že na jeho účte je 750 000 amerických dolárov a po príchode do svojho bytu v ňom nájde veci, ktoré nikdy nevlastnil – jedy a zbrane. Shaw obdrží telefonát od záhadnej ženy, ktorá mu hovorí, aby utiekol z bytu, pretože za 30 sekúnd do jeho bytu vtrhne polícia. Šokovaný Jerry je zatknutý. 
Rachel Holloman (Michelle Monaghan) je slobodná matka so synom – Samom (Cameron Boyce). Volá jej rovnaká žena a vyhráža sa, že ak nesplní rozkaz, jej syn, ktorý je na ceste do Washingtonu na koncert (hrá na trúbke), umrie.
Jerry a Rachel, dvaja vzájomne sa nepoznajúci ľudia, sú vyhlásení za verejných nepriateľov číslo jedna. Medzitým musia plniť rozkazy záhadnej ženy, ktorá má nad nimi neobmedzenú moc.

Obsadenie
 Shia LaBeouf ako Jerry Shaw, a jeho mŕtvy brat, dvojča Ethan Shaw.
 Michelle Monaghan ako Rachel Holloman, žena, ktorá pomáha Jerrymu zastaviť ARIIU.
 Rosario Dawson ako Zoë Perez, agentka Air Force Office of Special Investigations (OSI).
 Michael Chiklis ako George Callister, US Secretary of Defense.
 Anthony Mackie ako Major William Bowman
 Ethan Embry ako Toby Grant, FBI.
 Billy Bob Thornton ako Tom Morgan, FBI.
 Anthony Azizi ako Ranim Khalid
 Julianne Moore ako hlas superpočítača ARIIA ako "záhadná žena".
 Cameron Boyce ako Sam Holloman, syn Rachel.

Zárobok
Počas otváracieho víkendu, film Oko dravca zarobil 29,1 milióna dolárov 3510 kinách v USA a Kanade, čím dosiahol 1. miesto v predaji. Do 15. februára 2009 zarobil 178 066 569 dolárov po celom svete—101,4 miliónov v USA a Kanada a 76,6 milióna v ostatných teritóriách. Rozpočet filmu bol 80 miliónov dolárov.

Referencie

Externé odkazy
 Oficiálna webstránka
 
 Eagle Eye na AllRovi
 Eagle Eye na Box Office Mojo
 Eagle Eye na Rotten Tomatoes
 Eagle Eye na Metacritic

Zdroj

Filmy z 2008
Akčné filmové trilery USA
Sci-fi akčné filmy USA
Filmy štúdia DreamWorks
Filmy podľa názvu
Mark Henry

Mark Jerrold Henry (* 12. jún 1971) je americký profesionálny wrestler, ktorý pôsobí v asociácii WWE v rosteri SmackDown. USA reprezentoval na Letných olympijských hrách 1992 v Barcelone.

Iné projekty

Externé odkazy 
oficiálna stránka
WWE profil

Narodenia v 1971
Žijúci ľudia
Wrestleri
Francúzske národné florbalové družstvo mužov

Francúzske národné florbalové družstvo mužov je národné družstvo mužov, ktoré reprezentuje Francúzsko v medzinárodných florbalových súťažiach, podujatiach a priateľských zápasoch. Funguje pod záštitou Francúzskej florbalovej federácie (FFF). Prvý medzinárodný zápas absolvovalo v roku 2003. Vo februári 2015 mu patrilo v medzinárodnom rebríčku IFF 25. miesto.

Jeho najlepším výsledkom je 5. miesto na Majstrovstvách sveta C divízie 2004, 2006 a 2008, alebo 3. miesto (nepostupové) na európskej kvalifikácii 1 na MS 2010.

Výsledky 
Majstrovstvá sveta 

Majstrovstvá sveta C divízie

Kvalifikácia na MS

Referencie

Pozri aj 
 Francúzske národné florbalové družstvo žien

Externé odkazy 
 Oficiálna stránka Francúzskej florbalovej federácie 
 Francúzske družstvo na stránke IFF 
 Zápasy družstva na stránke buelachfloorball.org 

Národné florbalové družstvá
Florbal
Národné
Edita Pfundtner

Mgr. Edita Pfundtner (* 30. január 1973, Bratislava) je slovenská právnička a politička maďarskej národnosti.. Edita Pfundter bola podpredsedníčkou politickej strany MOST-HÍD. Vo volebnom období 20102012 bola poslankyňou Národnej rady Slovenskej republiky. Vo voľbách do NRSR v marci 2012 kandidovala na kandidátke MOST-HÍD na 15. mieste. Do parlamentu sa nedostala, stala sa náhradníčkou.

Život 
Edita Pfundtner v roku 1997 absolvovala Právnickú fakultu Univerzity Komenského v Bratislave. V tom roku začala pracovať ako advokátsky kocipient, v rokoch 1999 až 2004 pracovala v poisťovni Allianz, ktorá sa zlúčila do firmy Allianz – Slovenská poisťovňa. Od 1. mája 2004 pracuje ako advokátka.

V decembri 2020 sa stala riaditeľkou Centra pre medzinárodnoprávnu ochranu detí a mládeže.

Politická činnosť 
Edita Pfundtner pôsobila v rokoch 2003 až 2009 v Strane maďarskej koalície (SMK), kde bola členkou, neskôr členkou okresného a krajského predsedníctva strany v Bratislave a členkou republikovej strany.. Trojnásobne pôsobila aj v Ústrednej volebnej komisii: vo voľbách do VÚC bola jej predsedníčkou, v parlamentných voľbách v roku 2006 členkou a vo voľbách do Európskeho parlamentu opäť jej predsedníčka. V parlamentných voľbách v roku 2010 bola zvolená do Národnej rady za stranu MOST-HÍD, v hlasovaní dostala 6868 prednostných hlasov. Z 12. miesta na kandidátke sa tak dostala na 16. miesto. Do parlamentu sa dostala vďaka účasti straníckych kolegov vo vláde Ivety Radičovej. V NRSR zastáva funkcie podpredsedníčky Ústavnoprávneho výboru NR SR a členky Výboru NR SR na preskúmavanie rozhodnutí NBÚ.

V máji 2014 by mala nastúpiť ako náhradníčka za poslanca Andreja Hrnčiara. Od roku 2012 však už nie je členkou strany MOST – HÍD.

V auguste 2018 bola spomenutá ako možná náhradníčka odchádzajúcej štátnej tajomníčky Ministerstva spravodlivosti Márie Kolíkovej.

Referencie

Iné projekty

Externé odkazy 
 Profil Edity Pfundtner na webe strany

Narodenia v 1973
Žijúci ľudia
Osobnosti z Bratislavy
Absolventi Právnickej fakulty Univerzity Komenského v Bratislave
Politici SMK
Politici MOST-HÍD
Poslanci NR SR (2010 – 2012)
Poslanci NR SR (2016 – 2020)
Hégésias

Hégésias (iné názvy: Hégésiás, Hegesias; Hégésias, iný prepis: Hégésiás) môže byť:
 tyran Efezu v 4. stor. pred Kr., pozri Hégésias z Efezu
 grécky filozof z prelomu 4. a 3. stor. pred Kr., pozri Hégésias z Kyrény
 grécky rétor a historik v 3. stor. pred Kr., pozri Hégésias z Magnésie
 aténsky archón v roku 324 pred Kr., pozri Hégésias (archón)
 starogrécky aténsky sochár Hégésias alebo Hégias, pozri Hégias (sochár)
 starogrécky básnik z cyperskej Salamíny, pozri Hégésias zo Salamíny 
 starogrécky filozof (kynik), pozri Hégésias zo Sinópy
Rodez

Rodez je francúzske mesto, ktoré sa nachádza v departemente Aveyron, v regióne Midi-Pyrénées.

Polohopis 
Mesto má rozlohu . Najvyšší bod je položený na  a najnižší bod na .

Obyvateľstvo 
Rodez má 24 358 obyvateľov (2009).

Graf populácie:

Partnerské mestá 
  Bamberg, Bavorsko, Nemecko
  Pigüé, Argentína

Referencie

Iné projekty

Externé odkazy 

 Oficiálna stránka
 Arecheologické múzeum

Mestá v regióne Occitánia
Obce v departemente Aveyron
Ján Packa (hádzanár)

Ján Packa (* 22. máj 1952, Vlčany) je bývalý slovenský hádzanár, hrajúci na poste brankára, 120-násobný reprezentant ČSSR, v súčasnosti tréner. 

Počas aktívnej činnosti  pôsobil v kluboch Spartak SMZ Dubnica (1968 – 1971), ČH Bratislava (1971 – 1986) a v dolnosaskom SG Varel-Altjűhrden na severe Nemecka (1986 – 1987). Ako reprezentant sa zúčastnil dvoch MS (1974, 1978) a jedných olympijských hier (1976). V rokoch 1975, 1976 a 1978 bol najlepším hádzanárom Slovenska, v roku 1976 aj najlepším hádzanárom ČSSR. 

Svoju trénerskú kariéru začal v roku 1989 ako vo funkcii trénera brankárok a asistenta trénera v rakúskom ženskom klube Hypo Niederösterreich a zároveň aj ako asistent trénera rakúskej ženskej reprezentácie. Neskôr trénoval niekoľko ďalších mužských a ženských klubových celkov, vrátane reprezentácie Slovenska (1997). 

Od januára 2012 do júna 2014 bol trénerom žien Iuventy Michalovce.

Zdroje

Slovenskí hádzanári
Slovenskí hádzanárski tréneri
Narodenia v 1952
HK IUVENTA Michalovce
Osobnosti z Vlčian
Žovnek

Žovnek () je jeden z najväčších hradov v Slovinsku stojaci na kopci pri Žovneckom jazere v nadmorskej výške 409 metrov. Miestni páni získali v apríli 1341 titul grófov z Celje.

Dejiny 
Hrad je po prvýkrát zmieňovaný v listinách z obdobia okolo roku 1130, 1144 a 1173 v súvislosti s Gebhardom II. V roku 1278 sa hrad pripomína ako . Aj ďalšie pomenovania hradu – Sannegg, Sonekke, Sonhec, Sanhek, Saunekke, Seunek, Sewnek, Sawnek – naznačovali súvislosť so Savinjou, prítokom Sávy. V roku 1333 presídlili miestni páni do Celje. Po vymretí rodu Celjských držali hrad v rokoch 1446 až 1600 Habsburgovci. Tí hrad predali Adamovi Schrattovi, po ktorom sa ďalší vlastníci rýchlo striedali. V čase sedliackych rebélií bol hrad poškodený. Opustený bol v roku 1816 a materiál z neho poslúžil k výstavbe zámku – Novi Žovnek. Rekonštrukcia trosiek hradu bola zahájená v roku 1993.

Externé odkazy 
 Sannegg (Žovnek) ,

Zdroj 
 

Hrady a zámky v Slovinsku
Spoločenstvo obcí

Spoločenstvo obcí () je vo Francúzsku označenie pre zväzok obcí. Obce spoločne vytvárajúce rámec, v ktorom môžu spoločne riešiť komunálne úlohy. V roku 2009 bolo vo Francúzsku 2 406 týchto Spoločenstiev obcí, ktoré zahrňovali 27,5 miliónov obyvateľov.

Právny status 
Podľa platných ustanovení Code général des collectivités territoriales (Všeobecného zákonníka o územných korporáciách) je Spoločenstvo obcí verejná inštitúcia v medzikomunálnej spolupráci, ktorú tvorí niekoľko obcí, a ktorá zahrnuje súvislý priestor bez enklávy. Aj potom, kedy toto ustanovenie vstúpilo v platnosť, môžu už skôr založené spoločenstvá obcí, ktoré netvoria jednoliate územie, existovať aj naďalej.

Založenie nového spoločenstva môže iniciovať jeden či viac obecných radných z dotyčných obcí, ale môže ho tiež iniciovať zástupca štátnych orgánov, prefekta v čele departementu, v ktorom tieto obce ležia. V tomto druhom prípade treba súhlas departemálnej komisie medzikomunálnej spolupráce. Nové spoločenstvo potvrdzuje svojim výnosom prefekt, pokiaľ  založenie odsúhlasia obecní zastupitelia v minimálne dvoch tretinách dotknutých obcí s najmenej polovicou obyvateľov budúceho spoločenstva alebo aspoň polovica obcí s najmenej dvoma tretinami obyvateľov. Spoločenstvo obcí môže byť vytvorené na dobu neurčitú, alebo len na obmedzenú dobu.

Orgány 
Spoločenstvo obcí riadi rada spoločenstva (conseil communautaire), ktorej členovia sú volení obecnými radami. Rozdelenie kresiel sa určuje buď podľa jednomyseľného súhlasu členských obcí, alebo sú pridelené proporcionálne v pomere k počtu obyvateľov obcí. V oboch prípadoch musí mať každá zúčastnená obec aspoň jedného zástupcu a naopak môže mať nanajvýš polovicu členov.

Kompetencie a financovanie 
Spoločenstvá obcí preberajú v každom prípade kompetencie zúčastnených obcí v otázkach územného plánovania a hospodárskeho rozvoja presahujúce jednotlivé obce. Okrem toho musia prevziať aspoň jednu kompetenciu z oblastí ochrany životného prostredia, bytovej politiky, výstavby a údržby ciest a odvozu odpadkov či výstavby a údržby základných škôl, kultúrnych a športových zariadení. K vymedzeniu a predaniu právomocí na spoločenstvo je potreba rovnakého súhlasu ako v prípade jeho založenia.

Spoločenstvo obdrží príjmy z dane z nehnuteľností, dane z bývania, živnostenskej dane. Ďalšie finančné prostriedky získa z daní a poplatkov určených k plneniu úloh, ktoré boli na spoločenstvo prenesené.

Pozri aj 
 Spoločenstvo aglomerácie (Communauté d'agglomération) – je zväz obcí, ktorý musí mať minimálne 50 000 obyvateľov a aspoň jedna z obcí minimálne 15 000 obyvateľov alebo byť sídlom prefektúry. 
 Spoločenstvo miest (Communauté urbaine) – je zväz obcí okolo metropolitnej oblasti veľkých miest.

Externé odkazy 
 Databáza spoločenstiev na stránkach ministerstva vnútra 
 Ročné štatistické údaje o spoločenstvách

Zdroj 
 

Administratívne členenie Francúzska
The Voice Česko Slovensko

The Voice Česko Slovensko (Hlas Česko Slovenska) je spevácka súťaž a verzia Hlasu Holandska pre Česko a Slovensko.  Je to jedna z častí medzinárodného projektu The Voice, založeného na speváckej súťaži, vytvorenej holandským televíznym producentom Johnom de Mol. Spoločný projekt TV Markíza a Nova sa vysiela od 12. februára 2012.

Dôraz sa kladie na kvalitu účinkujúcich spevákov, ktorých si štyria známi hudobníci vyberajú naslepo. V ďalšej etape hudobníci trénujú talenty, ktoré sa prebojovali do ich skupiny.

Kouči a moderátori

Prehľad sérií 
  Michal
  Pepa
  Dara
  Rytmus
  Dara a Marta
  Majk
  Jana
  Kali
  Vojtěch

Finalisti

Prehľad

Priebeh súťaže
Séria sa skladá z troch častí: tzv. výber naslepo, duely a živé vystúpenia. Štyria tréneri si skladajú tímy zo súťažiacich vo výbere naslepo. Počas zhruba minútu trvajúceho vystúpenia účinkujúceho má každý z trénerov možnosť prejaviť záujem o jeho zaradenie do svojho tímu; ak chcú rovnakého speváka dvaja alebo viacerí tréneri, rozhodne o zaradení samotný účinkujúci.

V druhej etape šou, ktorá sa nazýva súbojová, alebo duelová, si tréner vyberie po dvoch spevákoch. Tí bojujú proti sebe v spievaní rovnakej piesne a víťazi postúpia do individuálnych "bojov" v živom vysielaní. V živom vysielaní budú okrem trénerov rozhodovať i hlasy divákov. 

Do finálnej fázy postúpi 8 súťažiacich, ktorí budú bojovať proti sebe v živých vystúpeniach. Aj v tejto časti súťaže budú rozhodovať tréneri i televízni diváci, ktorí vyberú štvoricu najlepších spevákov. Tí zvedú záverečný súboj, v ktorom budú hodnotení už len samotnými televíznymi divákmi.

Séria 1 (2012)
Prvá séria začala 12. februára 2012 a beží rovnako na Slovensku aj v Česku. Koučovia sú Josef Vojtek, líder českej rockovej skupiny Kabát, kultová osobnosť 80-tych rokov Michal David, popová speváčka Dara Rolins a známy hip hop/R'n'B spevák Rytmus.

Výber naslepo

Epizóda 1: 12. február 2012

Epizóda 2: 19. február 2012 

Karel Gott bol tajný hosť, pretože tréneri o jeho účinkovaní vopred nevedeli. Hoci všetci štyria stlačili tlačidlo "CHCEM ŤA", Karel Gott si ako nesúťažiaci hosť nemohol nikoho vybrať.

Epizóda 3: 26. február 2012

Epizóda 4: 4. marca 2012

Externé odkazy
Hlas Česko Slovenska - Oficiálna slovenská webstránka
Hlas Česko Slovenska - Oficiálna česká webstránka

Televízne relácie TV Markíza
Televízne relácie v Česku
Hudobné televízne programy
Hudobné súťaže